Llíria agraeix la col·laboració del personal i voluntaris en el procés de vacunació massiva
30 de setembre de 2021

L'Ajuntament de Llíria ha volgut hui manifestar l'agraïment públic a tot el personal sanitari, de Policia Local i d'altres serveis, així com de Protecció Civil i persones voluntàries que han participat durant estos mesos en el procés de vacunació massiva que s'ha dut a terme al centre Multiusos.

Dimarts passat 28 es va realitzar l'última jornada d'administració de la vacuna a l'edifici municipal i partir d'ara serà en el Centre de Salut de Llíria on es continuen proporcionant les dosis.

“Cal reconéixer el gran esforç que han realitzat totes persones per a immunitzar a la població i vetlar per la salut dels nostres veïns i veïnes, que ens permet mirar amb més optimisme l'eixida a esta pandèmia per la COVID”, ha assenyalat la regidora de Salut Pública, Isabel Llopis.